Fernández valora positivament l'obertura d'un nou Mercadona en Port de Sagunt
14 de desembre 2016

![Imagen 1](/media/ebqpvlps/70-mercadona_m1.jpg)

 **![](/media/bx3fozua/70-mercaona3.jpg)**

L'alcalde de Sagunt, Quico Fernández, ha assistit hui al primer dia d'obertura del nou supermercat de la cadena Mercadona en Port de Sagunt. Aquest establiment és capdavanter a Espanya perquè incorpora novetats en la seua estètica i organització.

 En aquest sentit, Fernández ha valorat que la cadena valenciana de supermercats haja escollit el nostre municipi per a engegar aquest nou projecte. “**Dóna satisfacció veure com la teua ciutat va progressant comercial i industrialment. Són símptomes que ens fan ser optimistes de cara al futur, i més quan Mercadona va a crear a Sagunt la seua principal base logística**”. Segons l'alcalde, “**que l'empresa valenciana més potent haja triat Sagunt és per a nosaltres un motiu de satisfacció**”.

El regidor de Promoció Econòmica, José Vicente Muñoz, ha valorat que “**és una bona notícia que s'òbriga un establiment comercial totalment renovat d'aquesta índole, és una alegria per al municipi**”.

 

![](/media/5hglrnab/70-mercaona2.jpg)

Segons Mercadona, el nou model de tenda eficient millora l'experiència i optimitza el temps de compra dels clients, a més de generar un estalvi energètic de fins al 40% respecte a una tenda tradicional. A més, presenta un disseny renovat amb novetats en totes les seccions, nous dispositius electrònics per a una gestió interna informatitzada i una millor gestió de l'assortiment.

 També han assistit a l'obertura els membres de l’Equip de Govern Teresa García, Pablo Abelleira, Guillermo Sampedro i José Manuel Tarazona.

![](/media/wetj3a54/70-mercadona1.jpg)  
  

*   [](http://www.facebook.com/sharer.php?u=https://aytosagunto.es/va/actualitat/fernandez-valora-positivament-l-obertura-d-un-nou-mercadona-en-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/fernandez-valora-positivament-l-obertura-d-un-nou-mercadona-en-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/fernandez-valora-positivament-l-obertura-d-un-nou-mercadona-en-port-de-sagunt/ "Linked In")
*   [](mailto:?body=https://aytosagunto.es/va/actualitat/fernandez-valora-positivament-l-obertura-d-un-nou-mercadona-en-port-de-sagunt/)